als_Latn dik_Latn tur_Latn
Filmi i shumë debatuar në SHBA, “The Interview” ka arritur një rekord arkëtimesh nga shkarkimet në internet. Komedia që vë në lojë diktatorin koreanoverior, Kim Jong Un, ka arritur të mbledhë 15 milionë Dollarë. Ai është shkarkuar të paktën dy milionë herë, deri më 27 dhjetor.
Prodhimi kinematografik, satirizon liderin komunist dhe flet për një komplot për vrasjen e tij. Fillimisht, ai u ndalua të shfaqej nga kompania që e prodhoi, “Sony Pictures”. Kjo për shkak të kërcënimeve nga hakerat koreanoveriorë, që do të kryenin sulme kibernetike të tjera. Më herët, “Sony Pictures” vuajti pasojat e këtyre sulmeve. Por pas kritikave të botës kinematografike, si dhe të Presidentit amerikan Obama, se me ndalimin e filmit, cenohej liria e shprehjes, kompania vendosi që ta transmetojë filmin në disa kinema gjatë Krishtlindjes, si edhe ta hedhë online.
als_Latn als_Latn